jkorsvik/nowiki_second_scrape_merged huggingface dataset:
FIFA 100

FIFA 100-listen ble offentliggjort den 4. mars 2004 i London i anledning av FIFAs 100-årsjubileum.
Den er laget av den brasilianske superstjernen Pelé, som valgte 125 nålevende fotballspillere som de beste. Da listen ble laget var 50 av spillerne fortsatt aktive. Offentliggjøringen av listen skapte debatt da det ble hevdet at den var politisk motivert.


== FIFA 100 ==


=== Spillere fra Europa ===
 Belgia
Jan Ceulemans
Franky van der Elst
Jean-Marie Pfaff
 Bulgaria
Hristo Stoitsjkov
 Danmark
Brian Laudrup
Michael Laudrup
Peter Schmeichel
 England
Gordon Banks
David Beckham
Bobby Charlton
Kevin Keegan
Gary Lineker
Michael Owen
Alan Shearer
 Frankrike
Éric Cantona
Marcel Desailly
Didier Deschamps
Just Fontaine
Thierry Henry
Raymond Kopa
Jean-Pierre Papin
Robert Pirès
Michel Platini
Lilian Thuram
Marius Trésor
David Trézéguet
Patrick Vieira
Zinédine Zidane
 Irland
Roy Keane
 Italia
Roberto Baggio
Franco Baresi
Giuseppe Bergomi
Giampiero Boniperti
Gianluigi Buffon
Alessandro Del Piero
Giacinto Facchetti (†)
Paolo Maldini
Alessandro Nesta
Gianni Rivera
Paolo Rossi
Francesco Totti
Christian Vieri
Dino Zoff
 Kroatia
Davor Šuker
Luka Modrić
 Nederland
Marco van Basten
Dennis Bergkamp
Johan Cruijff
Edgar Davids
Ruud Gullit
René van de Kerkhof
Willy van de Kerkhof
Patrick Kluivert
Johan Neeskens
Ruud van Nistelrooy
Rob Rensenbrink
Frank Rijkaard
Clarence Seedorf
 Nord-Irland
George Best (†)
 Polen
Zbigniew Boniek
 Portugal
Eusébio
Luís Figo
Rui Costa
 Romania
Gheorghe Hagi
 Russland
Rinat Dassajev
 Skottland
Kenny Dalglish
 Spania
Emilio Butragueño
Luis Enrique
Raúl
 Tsjekkia
Josef Masopust
Pavel Nedvěd
 Tyrkia
Emre Belözoglu
Rüştü Reçber
 Tyskland
Michael Ballack
Franz Beckenbauer
Paul Breitner
Oliver Kahn
Jürgen Klinsmann
Sepp Maier
Lothar Matthäus
Gerd Müller
Karl-Heinz Rummenigge
Uwe Seeler
 Ukraina
Andrij Sjevtsjenko


=== Spillere fra Nord- og Mellom-Amerika ===
 USA
Michelle Akers
Mia Hamm
 Mexico
Hugo Sánchez


=== Spillere fra  Sør-Amerika ===
 Argentina
Gabriel Batistuta
Hernán Crespo
Mario Kempes
Diego Maradona
Daniel Passarella
Javier Saviola
Omar Sívori
Alfredo Di Stéfano
Juan Sebastián Verón
Javier Zanetti
 Brasil
Carlos Alberto Torres
Cafu
Roberto Carlos
Falcão
Júnior
Pelé
Rivaldo
Rivelino
Romário
Ronaldinho
Ronaldo
Djalma Santos
Nilton Santos
Sócrates
Zico
 Chile
Elías Figueroa
Iván Zamorano
 Colombia
Carlos Valderrama
 Paraguay
Romerito
 Peru
Teófilo Cubillas
 Uruguay
Enzo Francescoli


=== Spillere fra Afrika ===
 Ghana
Abédi Pelé
 Kamerun
Roger Milla
 Liberia
George Weah
 Nigeria
Jay-Jay Okocha
 Senegal
El-Hadji Diouf


=== Spillere fra Asia ===
 Japan
Hidetoshi Nakata
 Sør-Korea
Myung-Bo Hong


== Referanser ==
Jinxian

Jinxian kan være:

Byprefekturet Jinxian i provinsen Liaoning i Folkerepublikken Kina.
Fylket Jinxian i byprefekturet Nanchang i Jiangxi i Kina.
Monumento al Campesino

Monumento al Campesino  er en skulptur som er laget av  César Manrique. Den er plassert rett utenfor Mozaga på Lanzarote og er omgitt av lavastein og lavasand. Skulpturen er et hvitt kubistisk monument som er 15 meter høyt. Skulpturen er laget av gamle fiskebåter og vanntanker. Manrique dediserte monumentet til det glemte slitet til de ukjente bøndene på Lanzarote.
Marc Overmars

Marc Overmars (født 29. mars 1973 i Emst) er en nederlandsk tidligere fotballspiller. Han er best kjent som en høyrebeint venstreving med lavt tyngdepunkt og stort tempo. 


== Klubbkarriere ==
Overmars startet i den lille nederlandske klubben SV Epe før han gikk til Go Ahead Eagles. Willem II Tilburg kjøpte han senere for  £200 000 og i løpet av  1991/1992-sesongen ble han solgt til AFC Ajax Amsterdam. 
Marc Overmars ble berømt med Ajax under Louis van Gaal. Han var med på Ajax-laget som vant  Europacupen i 1995 mot A.C. Milan. Han var plaget av skader i kneet i 1996, som holdt ham utenfor Euro 96. Til tross for skaden, signerte han for Arsène Wengers Arsenal sommeren 1997.
I London-klubben skåret han viktige mål, inkludert ett i 1998 FA-Cup-finalen og en 1-0-seier over Manchester United på Old Trafford, som hjalp Arsenal til å vinne the Double. Sommeren 2000 flyttet han til Spania og FC Barcelona, for £25 millioner (€39.6 million), noe som gjorde han blant de dyreste nederlandske spilleren. På tross av problemer skåret han åtte mål på 31 kamper i den første sesongen.
10. august uttalte Overmars at han ville gjøre et sensasjonelt comeback, og at han skal spille for Go Ahead Eagles sesongen 2008-2009I juli 2012 ble Overmars ansatt i Ajax som fotballdirektør. Han trakk seg fra stillingen i februar 2022 etter å ha blitt konfrontert med seksuelt ladede meldinger han hadde sendt til kvinnelige kollegaer.


== Landslagskarriere ==
Den 24. februar 1993 debuterte Overmars for Nederland mot Tyrkia. Da VM i fotball 1994 kom var han fast på laget. Totalt spilte Overmars 86 kamper for Nederland og skåret 17 mål. Overmars var den yngste spilleren til å nå 50 landskamper. Han siste kamp var tapet mot Portugal i semifinalen i EM i fotball 2004.


== Referanser ==


== Eksterne lenker ==
(de) Marc Overmars – Munzinger Sportsarchiv 
(en) Marc Overmars – FIFA 
(en) Marc Overmars – UEFA 
(fr) Marc Overmars – LÉquipe 
(en) Marc Overmars – Transfermarkt 
(en) Marc Overmars – Transfermarkt (manager) 
(en) Marc Overmars – national-football-teams.com 
(en) Marc Overmars – WorldFootball.net 
(en) Marc Overmars – Soccerbase.com 
(en) Marc Overmars – FootballDatabase.eu 
Marc Overmars offisiell hjemmeside på Icons.com
Damien Plessis

Damien Plessis (født 5. mars 1988) er en fransk fotballspiller som spiller for den portugisiske klubben CS Marítimo.


== Bakgrunn ==
Plessis ble født i Neuville-aux-Bois i Frankrike.


== Klubbfotball ==


=== Liverpool ===
Rødtrøyene hentet Damien fra Lyon på siste dag før transfervinduet stengte i august 2007. Rafael Benítez uttalte at «Han er en god spiller, stor og sterk. Vi er sikre på at han vil gjøre det bra for oss. Han er bare en ung gutt, og han har god tid til å arbeide med spillet sitt, men det avhenger av fremgangen hans hvor fort han kan ta steget opp på førstelaget».Plessis debuterte i seriekampen på Emirates Stadium mot Arsenal 5. april 2008, der han spilte på den sentrale midtbanen sammen med Lucas Leiva. Plessis fikk også sjansen fra start i 3. kvalifiseringsrundekampen til Mesterligaen 13. august 2008 borte mot Standard Liège.


== Se også ==
Statistikk om Liverpool FC.


== Referanser ==


== Eksterne lenker ==
(en) Damien Plessis – UEFA 
(fr) Damien Plessis – LÉquipe 
(en) Damien Plessis – Transfermarkt 
(en) Damien Plessis – WorldFootball.net 
(en) Damien Plessis – Soccerbase.com 
(en) Damien Plessis – FootballDatabase.eu 
(en) Damien Plessis – Soccerway 
(en) Damien Plessis – FBref 
(es) Damien Plessis – as.com 
Profil ved Liverpool FC official website
Judy Woodruff

Judy Woodruff (født 20. november 1948 i Tulsa, Oklahoma) er en amerikansk journalist. Hun har primært jobbet som politisk journalist og ankerkvinne for ulike TV-stasjoner i USA. Hun jobber for PBS, og har tidligere blant annet vært ansatt i NBC og CNN.
Hun ble kjent som Det hvite hus-korrespondent for NBC mellom 1979–1982. Senere var hun Washington-korrespondent for The Today Show på samme kanal. 
I 1983 ble hun sjefskorrespondent i Washington for The MacNeil/Lehrer NewsHour på PBS samtidig som hun var programleder for dokumentarprogrammet Frontline på samme kanal. 
I 1993 begynte Woodruff i CNN der hun ble ankerkvinne for Inside Politics og The International Hour. Senere ble hun også programleder for World View på samme TV-kanal. Dessuten var hun frem til 2002 hovedanker for TV-kanalens valgnattsendinger i USA (sammen med Bernard Shaw til 2000). Hun fortsatte i CNN frem til 2005. I 2006 kom hun tilbake til PBS der hun jobbet med dokumentarer. Fra 2007 som fulltids medarbeider som valgredaktør og korrespondent for The News Hour. Fra 2006-2007 hadde hun også sitt eget ukentlige program på Bloomberg Television.


== Referanser ==


== Eksterne lenker ==
(en) Judy Woodruff – kategori av bilder, video eller lyd på Commons 
(en) Judy Woodruff på Internet Movie Database 
(en) Judy Woodruff hos The Movie Database 
(en) Judy Woodruff på Twitter 
(en) Judy Woodruff på Facebook
Hans W. Hygen

Hans Wølner Hygen (født 16. desember 1944 i Oslo) er en norsk politijurist. Han kom til Larvik som politifullmektig i 1971. Hygen har vært nestkommanderende på politistasjonen og undervist ved offisersskolen i Stavern. Han har også vært politimester i Vardø i to år. I 1997 var Hygen i Kroatia for Flyktningerådet. I 2003 meldte han seg til Justisdepartementets beredskapsteam «Styrkebrønnen», som skal gi råd og bistå med krisehåndtering og rettstatsutvikling i land som har hatt krig eller interne konflikter. Han er per 5. april 2008 juridisk sjefsrådgiver ved European Union Police Mission (EUPM) i Bosnia-Hercegovina.  
Hygen har sin base i Byskogen. Han er gift og har to døtre. Hygen er oppvokst i Oslo.


== Kilder ==
"Demper de juridiske bølgene i Bosnia" (Østlands-Posten 5. april 2008)
Falkbergets Teater

Falkbergets Teater var et omreisende teater som ble etablert i 1929 av Magnus Falkberget
Magnus Falkberget (1900 – 1957)  var sønn av Johan Falkberget, Teateret var i drift frem til Falkbergets død i 1957. Teateret var et teatertilbud for Utkant-Norge. Det reiste land og strand rundt i en ombygget buss som rommet kulisser, hele det tekniske apparat og alle skuespillerne. Forestillinger ble holdt i forsamlingslokaler, ungdomshus o.l.
Det var kjent for sitt folkelige repertoar med skuespill som Bør Børson Jr. Teateret, som arbeidet uten offentlig støtte må sies å være en forløper for Riksteatret


== Enkelte skuespillere som har spilt for Falkbergets Teater ==
Ufullstendig

Elsa Lystad  (Debut)
Alf Nordvang
Siri Rom (Debut)
Toralf Sandø
Lars Tvinde


== Eksterne lenker ==
Litt mer om teateret
Falkbergets Teater i Scenewebarkivet
Olivenvikler

Olivenvikler (Orthotaenia undulana) er en sommerfugl i gruppen av viklere (Tortricidae). 


== Utseende ==
Orthotaenia undulana er spraglet farget i lys, beige og hvit farge og har mørke flekker. Når den hviler på et underlag er den godt kamuflert og kan minne om en fugleskitt. Forvingens grunnfarge er brun- eller gråaktig, og i den indre delen av det er lyst tverrbånd med fine, brune streker. Vingespissen er for det meste hvit, men ved små brune streker og flekker og en større, brun flekk langs ytterkanten. Bakvingen er lysbrun, ytterkanten noe innbuktet.
Vingespennet er mellom 15-20 millimeter.


== Levevis ==
Orthotaenia undulana finnes på mange steder, ofte nær skog.
Larvene lever i sammenrullede blad på en rekke urter, trær og busker, hyppigst på blåbær. Puppen ligger inne i det sammenspunne bladet.
Flygetiden er i skumringen og om kvelden, fra mai til august.  De blir lett tiltrukket lys og kan finnes ved utelamper.


== Utbredelse ==
Arten er utbredt over hele Europa med unntak av Island. Den finnes også i det nordlige Asia og i Nord-Amerika.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Orthotaenia
olivenvikler, Orthotaenia undulana (Denis & Schiffermüller, 1775)


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider.
Nettsiden Svenska Fjärilar, med bildegalleri: [1]
Orthotaenia undulana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) olivenvikler i Encyclopedia of Life 
(en) olivenvikler i Global Biodiversity Information Facility 
(no) olivenvikler hos Artsdatabanken 
(sv) olivenvikler hos Dyntaxa 
(en) olivenvikler hos Fauna Europaea 
(en) olivenvikler hos NCBI 
(en) Kategori:Orthotaenia undulana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Braga (distrikt)

Braga er ett av Portugals 18 distrikter, og ligger nord i Portugal og grenser til Atlanterhavet i vest, Viana do Castelo i nord, Vila Real i øst og Porto i sør. Distriktshovedstaden er Braga. Braga er 2673 km² og har en befolkning på 831 368, fordelt på 14 kommuner og 515 sogn. Folketettheten er 311/km²


== Kommuner ==
Braga består av 14 kommuner: 

Amares
Barcelos
Braga
Cabeceiras de Basto
Celorico de Basto
Esposende
Fafe
Guimarães
Póvoa de Lanhoso
Terras de Bouro
Vieira do Minho
Vila Nova de Famalicão
Vila Verde
Vizela


== Eksterne lenker ==
(en) Braga (district) – kategori av bilder, video eller lyd på Commons 
Foto fra Distrito de Braga
Krossfjorden (Svalbard)

Krossfjorden er en 28 km lang fjord på vestkysten av Spitsbergen på Svalbard. Krossfjorden avgrenses i sør av Kongsfjorden ved Collinsodden på Mitrahalvøya og østover mot Kapp Guissez. Kongfjorden ligger mellom Albert I Land og Haakon VII Land.
15 km inn i fjorden blir Krossfjorden delt i to av Kong Haakons halvøy, et 700 m høyt fjellmassiv som er ca. 2 km bredt og 11 km langt. Den vestlige armen av fjorden er Lilliehöökfjorden og den østlige armen er Møllerfjorden, som videre deles til Kollerfjorden, Mayerbukta og Tinayrebukta
I Krossfjorden ligger også Fjortende Julibukta.
Fjordnavnet kommer av at fjorden er korsformet.


== Referanser ==
Jean-Simon Bayard

Jean-Simon Bayard eller Fan Xiyuan (født 12. februar 1662 i Lescar i Béarn i Frankrike, død 12. mars 1725 i Kanton i Kina) var en fransk kinamisjonær tilknyttet jesuittordenen. Han reiste ut fra Europa i 1692, og etter kort opphold i Mosambik ankom han Macao den 18. juli 1694. Han virket som misjonær i Wuchang, Changsha, Guilin og så i Guangxi.  
Han var en av de teologer som var med på å utvikle figurismen.I 1724 ble han deportert til Kanton, der han døde året etter.


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
Epleglansvikler

Epleglansvikler (Cydia pomonella) er en sommerfugl i gruppen av viklere (Tortricidae). 


== Utseende ==
Epleglansvikler har mørkere grå vinger, med fine lyse og mørke tverrstriper, med en litt brun-rød flekk bakerst på framvingene, denne har en svart innerkant.
Vingespennet er mellom 14-22 millimeter.


== Levevis ==
Larvene lever i frukt, særlig på epletrær, men også pære, kvede og hagtorn. Den gjør skade ved å lage ganger i frukten. 
Flygetiden er i skumringen og om kvelden, fra juli til august.  De blir lett tilltrukket lys og kan finnes ved utelamper.


== Utbredelse ==
Denne arten har spredt seg med fruktdyrking til alle verdensdeler bortsett fra Antarktis. Den er også funnet på Island.
I Norge er det funn nord til den sørlige delen av Nordland, men arten er ikke særlig vanlig her.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Cydia
Epleglansvikler (Cydia pomonella (Linnaeus, 1758) )


== Referanser ==


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider.
Svenska fjärilar, svenskspråklig nettressurs med bildegalleri: [1]
Cydia pomonella på UK Moths: [2]
Fauna Europaea Web Service (2004) Fauna Europaea version 1.1, utbredelsesdatabase for europeiske dyr: [3]


== Eksterne lenker ==
(en) eplevikler i Encyclopedia of Life 
(en) eplevikler i Global Biodiversity Information Facility 
(no) eplevikler hos Artsdatabanken 
(sv) eplevikler hos Dyntaxa 
(en) eplevikler hos Fauna Europaea 
(en) eplevikler hos NCBI 
(en) Kategori:Cydia pomonella – bilder, video eller lyd på Wikimedia Commons 
(en) Cydia pomonella – galleri av bilder, video eller lyd på Wikimedia Commons 
Cydia pomonella – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Movement for Democratic Change

Movement for Democratic Change (MDC) var et zimbabwisk politisk parti som i 2005 ble splittet i to konkurrerende fraksjoner. Hovedfraksjonen ledes av Morgan Tsvangirai og referes vanligvis til som Movement for Democratic Change – Tsvangirai (MDC-T). Den mindre utbryterfraksjonen med hovedbase i Matabeleland ledes av Arthur Mutambara: Movement for Democratic Change – Mutambara (MDC-M).Partiet ble grunnlagt i 1999 som et opposisjonsparti til Zimbabwe African National Union – Patriotic Front (ZANU-PF)-partiet som ledes av president Robert Mugabe. MDC ble grunnlagt av en bred koalisjon av grupper og personer som drev nei-kampanjen i 2000-konstitusjonsavstemningen. Spesielt gjaldt dette fagforeningen Zimbabwe Congress of Trade Unions.
MDC er medlem av Sosialistinternasjonalen.
I valget i 2008 fikke MDC-T de fleste stemmer, mens MDC-M ble tredje størst etter ZANU-PF. De to MDC fraksjonene har flertallet i parlamentet. Begge deltar i den aktuelle regjeringen for nasjonal enhet sammen med ZANU-PF. Tsvangirai ble ministerpresident og Mutambara hans stedfortreder.


== Arbeidsbetingelser ==
MDC har helt siden starten blitt kraftig motarbeidet av ZANU-PF og statens organisasjoner. Møter i MDC blir ofte forstyrret eller avverget av "krigsveteraner", politiet griper ikke inn i slike forstyrrelser. Særlig på landet er arbeidsbetingelsene for partiet vanskelig, Under terrorbølgen i forbindelse med presidentvalget i 2008 ble mange MDC skadet og omkring 200 drept. Et like stor antall er ifølge MDC "forsvunnet".


== Referanser ==


== Eksterne lenker ==
Offisielt nettsted
Brandalpynten

Brandalpynten er et sted på sørsiden av Kongsfjorden på Oscar II Land, Spitsbergen, like vest for Ny-Ålesund.
Brandalpynten har fått sitt navn etter Peter S. Brandal (1870–1933), som grunnla Ny-Ålesund under navnet Brandal City.


== Eksterne lenker ==
Brandalpynten Stadnamn i norske polarområde, Norsk polarinstitutt
Axel H. Lindboe

Axel Hagbart Lindboe (født 5. januar 1846 i Kristiania, død 13. oktober 1911 samme sted) var en norsk lege. Han tok medisinsk embetseksamen i 1869, var reservelege ved Rotvoll sinnssykeasyl 1872-74, deretter ved Gaustad sykehus til oktober 1880.
Han var assisterende overlege ved Gaustad sykehus, og 5. oktober 1881 tiltrådte han som den første direktør ved nyåpningen av Norges andre psykiatriske sykehus, Eg Asyl i Kristiansand. Han ble i stillingen bare til 1882, da han ble ansatt igjen ved Gaustad som overlege og foreleser ved Universitetet i Oslo.


== Referanser ==


== Litteratur ==
Michelsen, Paul Güttner og Ernst Pettersen. 1981. Eg sykehus 100 år, 1881-1981. Kristiansand, 1981.
Øistein Norum Monsen

Øistein Norum Monsen (født 19. juni 1973) er videojournalist og fotograf i Dagbladet.no. Han har tidligere arbeidet som frilans regissør og som skuespiller, mest kjent som den stumme karakteren «Øystein» i NRKs «Lille Lørdag» (1995–1998)
Monsen er medforfatter med Fartein Døvle Jonassen på bokserien «Historien om Allefall» utgitt på Omnipax Forlag.


== Bibliografi ==
Historien om Allefall: Gnissegrotten – barnebok (2000) sammen med Fartein Døvle Jonassen, illustrert av Bård Skarra
Historien om Allefall: Kampen om speilet – barnebok (2003) sammen med Fartein Døvle Jonassen, illustrert av Thore Hansen
Kongsfjordneset

Kongsfjordneset er et nes ved munningen av Kongsfjorden og ligger øst for Kvadehuken, som er det vestligste punktet på Brøggerhalvøya på Spitsbergen, Svalbard. 
På Kongsfjordneset er det rødlig sandstein som stammer fra ørkensand. Ørkensanden er fra tiden da Svalbard lå på samme breddegrad som dagens ørkenstrøk i Nord-Afrika.


== Eksterne lenker ==
Kongsfjordneset Stadnamn i norske polarområde, Norsk polarinstitutt
Fergesambandet Kjerringvåg–Flatval

Fergesambandet Kjerringvåg – Flatval var et fergesamband over Frøyfjorden mellom Kjerringvåg i Hitra kommune og Flatval i Frøya kommune i Trøndelag.
Fergeforbindelsen ble etablert i 1964 ved åpningen av Riksvei 714. Fergesambandet ble i sin helhet lagt ned da Frøyatunnelen åpnet for fri ferdsel 23. juni 2000.
Sambandet ble trafikkert av Fosen Trafikklag og ble betjent av fergene MF «Frøyaferja» og MF «Fru Inger».


== Eksterne lenker ==
Fergene i Midt-Norge
Flatval

Flatval er en tettbebyggelse og et tidligere fergested sør i Frøya kommune i Trøndelag. Grunnkretsen Flatval hadde 314 innbyggere i 2019. Tettstedet var tidligere sentral i lokal kommunikasjon ettersom ferga til Hitra gikk herfra. Fergesambandet ble lagt ned 23. juni 2000 da Frøyatunnelen ble åpnet som en del av Fastlandsforbindelsen Hitra–Frøya.Området Flatval – Hammarvika er et av de tettest befolkede områdene på Frøya bestående av flere mindre grender. Mellom Flatval og Hammarvika ligger barnehage og grunnskole (Nabeita skole) som foruten Flatval dekker Bekken, Storhallaren og Hammarvika.


== Referanser ==


== Litteratur ==
Fugelsøy, Maurits (1963). Frøyaboka. 2. s. 137.
Kjerringvåg

Kjerringvåg er en tettbebyggelse på Dolmøya i Hitra kommune i Trøndelag. Tettstedet var tidligere sentral i lokal kommunikasjon ettersom ferga til Frøya gikk herfra. Fergesambandet ble lagt ned 23. juni 2000 da Frøyatunnelen ble åpnet som en del av Fastlandsforbindelsen Hitra–Frøya.


== Referanser ==
Brøggerbreane

Brøggerbreane er samlebetegnelsen for isbreene Austre Brøggerbreen og Vestre Brøggerbreen. Brøggerbreane ligger like sør for Ny-Ålesund på Brøggerhalvøya, Spitsbergen.
Brøggerbreane har sitt navn etter den norske geologen Waldemar Christopher Brøgger (1851–1940).


== Referanser ==


== Eksterne lenker ==
(en) Brøggerbreen – kategori av bilder, video eller lyd på Commons
Slettvar

Slettvar (Scophthalmus rhombus) er en flyndrefisk i varfamilien. Den blir opptil 75 cm lang og 8 kg. Den ligner på piggvar, men den er smalere, og skinnet på den fargede siden (oversiden) er glatt. Oversiden er gråspraglete, blindsiden oftest hvit. Som andre medlemmer i varfamilien er den nesten alltid venstrevridd. Slettvaren finnes fra 5–70 meters dyp. Den lever oftest på sandbunn og føden består av krepsdyr og forskjellige fiskeslag som brisling, hvitting, hyse, sil, sild og øyepål. Slettvaren er regnet som et utmerket matfisk, men er ikke like ettertraktet som piggvaren. I Norge drives det ikke noe regulært fiske etter arten, men en del tas som bifangst.


== Referanser ==


== Litteratur ==
Moen, Frank Emil (2003). Dyreliv i havet - Nordeuropeisk marin fauna (3 utg.). Kristiansund: KOM Forlag. ISBN 82-90823-54-1. 
Pethon, Per (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) slettvar – oversikt og omtale av artene i WORMS-databasen 
(en) slettvar i Global Biodiversity Information Facility 
(no) slettvar hos Artsdatabanken 
(sv) slettvar hos Dyntaxa 
(en) slettvar hos FishBase 
(en) slettvar hos ITIS 
(en) slettvar hos NCBI 
(en) Kategori:Scophthalmus rhombus – bilder, video eller lyd på Wikimedia Commons 
(en) Scophthalmus rhombus – galleri av bilder, video eller lyd på Wikimedia Commons 
Scophthalmus rhombus – detaljert informasjon på Wikispecies 
(en) Scophthalmus rhombus (Linnaeus, 1758) Brill - FishBase
Franz Moser

Franz Moser (født 24. september 1711 i Mauerkirchen nær Passau i dagens Østerrike, død 14. desember 1776 i Huguang i Kina var en tysk kinamisjonær tilhørende jesuittordenen. Han ble utsendt til Macao dit han ankom i 1748. Han ble etter femten år sendt derfra til Hubei der han virket i Teian. 


== Se også ==
Liste over kinamisjonærer tilhørende jesuittordenen


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)